CGH ฉลองกำไร Q3/59 โตกว่า 4 เท่าตัวมาที่ 258.85 ลบ.
CGH ฉลองกำไร Q3/59 โตกว่า 4 เท่าตัวมาที่ 258.85 ลบ. จากปีก่อนมีกำไร 49.73 ลบ. รายได้-ส่วนแบ่งกำไรจากเงินลงทุนในบริษัทร่วมเพิ่มขึ้น ขณะที่ 9 เดือนแรกมีกำไรอยู่ที่ 359.93 ลบ. เพิ่มขึ้น 205% จากปีก่อนมีกำไร 118.02 ลบ.
14 พ.ย. 2559

บริษัท คันทรี่ กรุ๊ป โฮลดิ้งส์ จำกัด (มหาชน) หรือ CGH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 258.85 ล้านบาท หรือมีกำไรสุทธิ 0.0597 บาทต่อหุ้น เพิ่มขึ้น 420% จากช่วงเดียวกันของปีก่อนที่มีกำไรสุทธิ 49.73 ล้านบาท หรือมีกำไรสุทธิ 0.0115 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้รวมและมีส่วนแบ่งกำไรจากเงินลงทุนในบริษัทร่วมเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 359.93 ล้านบาท หรือ 0.083 บาทต่อหุ้น เพิ่มขึ้น 205% จากช่วงเดียวกันของปีก่อนที่มีกำไรสุทธิ 118.02 ล้านบาท หรือ 0.0349 บาทต่อหุ้น